Document ID: 31977R0280

ΚΟΝΟΝΙΣΜΟΣ (ΕΟΚ) αριθ. 280/77 ΤΟΥ ΣΥΜΒΟΥΛΙΟΥ της 8ης Φεβρουαρίου 1977 περί τροποποιήσεως του κανονισμού (ΕΟΚ) αριθ. 97/69 "περί των μέτρων που πρέπει να ληφθούν για την ομοιόμορφη εφαρμογή της Ονοματολογίας του Κοινού Δασμολογίου"
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ
Έχοντας υπόψη:
τη συνθήκη περί ιδρύσεως της Ευρωπαϊκής Οικονομικής Κοινότητος, και ιδίως τα άρθρα 28, 43, 113 και 235,
την πρόταση της Επιτροπής,
τη γνώμη της Συνελεύσεως (1),
τη γνώμη της Κοινωνικής και Οικονομικής Επιτροπής (2),
Εκτιμώντας:
ότι ο κανονισμός (ΕΟΚ) αριθ. 97/69 του Συμβουλίου της 16ης Ιανουαρίου 1969 περί των μέτρων που πρέπει να ληφθούν για την ομοιόμορφη εφαρμογή της ονοματολογίας του κοινού δασμολογίου (3), όπως τροποποιήθηκε τελευταία από την πράξη προσχωρήσεως (4), προβλέπει στο άρθρο 4 ότι σε όλες τις περιπτώσεις που το κοινό δασμολόγιο προϋποθέτει ειδικές προϋποθέσεις για την κατάταξη ενός εμπορεύματος σε μια ορισμένη κλάση ή διάκριση, αυτές οι προϋποθέσεις δύνανται να καθορισθούν σύμφωνα με τη διαδικασία που προβλέπεται στο άρθρο 3 του εν λόγω κανονισμού-
ότι για την απλούστευση και εναρμόνιση πρέπει να προβλεφθεί η εφαρμογή του άρθρου 4 σε όλες τις περιπτώσεις που συνάγονται από το κανονισμό (ΕΟΚ) αριθ. 950/68 του Συμβουλίου της 28ης Ιουνίου 1968 περί του κοινού δασμολογίου (5), όπως τροποποιήθηκε τελευταία από το κανονισμό (ΕΟΚ) αριθ. 2829/76 (6), ή που προβλέπονται από άλλες κοινοτικές διατάξεις και ιδίως αυτές που είναι σχετικές:
α) με τις αναστολές δασμών και κοινοτικές δασμολογικές ποσοστώσεις,
β) με τα προϊόντα της κοινής γεωργικής πολιτικής που δεν περιλήφθηκαν ρητά στο κοινό δασμολόγιο, όπως συνάγεται από τον κανονισμό (ΕΟΚ) αριθ. 950/68,
γ) με την εφαρμογή των διεθνών συμφωνιών που έχουν συναφθεί από τις Ευρωπαϊκές Κοινότητες-
νότητες-
ότι πρέπει να διαρρυθμισθεί γι' αυτόν το λόγο το κείμενο του εν λόγω άρθρου 4,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το κείμενο του άρθρου 4 του κανονισμού (ΕΟΚ) αριθ. 97/69 αντικαθίσταται από το ακόλουθο κείμενο:
"1. Σε όλες τις περιπτώσεις που οι κοινοτικές διατάξεις προϋποθέτουν την κατάταξη ενός εμπορεύματος στο ευεργέτημα ενός δασμολογικού καθεστώτος ευνοϊκού για την εισαγωγή λόγω της φύσεως ή του ειδικού του προορισμού, αυτές οι συνθήκες δύνανται να καθορισθούν σύμφωνα με τη διαδικασία που προβλέπεται στο άρθρο 3.
2. Υπό την έννοια της παραγράφου 1, ως "ευνοϊκό δασμολογικό καθεστώς" νοείται κάθε έκπτωση ή αναστολή, ακόμη και στα πλαίσια δασμολογικής ποσοστώσεως, τόσο ενός δασμού ή φορολογικής επιβαρύνσεως ισοδυνάμου αποτελέσματος όσο και μιας γεωργικής εισφοράς ή άλλης επιβαρύνσεως κατά την εισαγωγή που προβλέπεται στα πλαίσια της κοινής γεωργικής πολιτικής ή σε αυτά των ειδικών καθεστώτων, που εφαρμόζονται βάσει του άρθρου 235 της συνθήκης, σε ορισμένα εμπορεύματα που προέρχονται από μεταποίηση γεωργικών προϊόντων."
Άρθρο 2
Ο παρών κανονισμός αρχίζει να ισχύει την εβδόμη ημέρα από της δημοσιεύσεώς του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.
Έγινε στις Βρυξέλλες, στις 8 Φεβρουαρίου 1979.

Labels: 3
6